Izvor: Tanjug/ Sava Radovanović

Ministar finansija Siniša Mali rekao je da je na "meti napada opozicije" kao i predsednik Srbije Aleksandar Vučić, zato što se "uspeh ne prašta" jer on ne odgovara opoziciji. Mali je u intervjuu za "Alo" rekao da nema ništa protiv kritike kada bi ona bila konstruktivna.

"Imao sam mnogo više iskustva u poslu koji se tiče same struke nego u politici, ne bih imao ništa protiv kritike kada bi bila kontruktivna, kada bi neko seo i rekao: 'Siniša, grešiš u tome'", rekao je Mali.

On je naveo da je do sada imao bezbroj prilika u inostranstvu da se dokaže, što je, kako je istakao, i iskoristio.

"Patriota sam i zato mi nikada nije teško niti osećam žal za inostranstvom, zapravo, uveren sam da je Srbija zemlja budućnosti u koju treba ulagati", kazao je Mali.

Senat Univerziteta u Beogradu poništio je 12. decembra doktorat aktuelnog ministra finansija Siniše Malog.

Nekoliko opozicionih stranka zatražilo je od premijerke Ane Brnabić da smeni ministra finansija nakon što je Senat Univerziteta u Beogradu poništio njegov doktorat zbog plagijata.